《观仙居山瀑布》
宋代·谢景初

落泉下峭壁，斗绝千万丈。溅急雪片飞，望若匹练广。

曲岭隔青雪，三里已闻响。其旁有巨石，平润可俯仰。

愚俗所不道，我辈偶来赏。须期秋色清，攀萝将尔上。

作者简介：（1020—1084）杭州富阳人，字师厚，号今是翁。谢绛子。仁宗庆历六年进士。知余姚县，禁民私煮盐，以增课税；又筑海塘以御潮。历通判秀、汾、唐、海诸州，迁湖北转运判官，成都府提刑。神宗熙宁初，上疏反对青苗、免役等法，遭劾免。博学能文，尤长于诗。有《宛陵集》。